1. ΑΝΑΓΚ. ΝΟΜΟΣ υπ' αριθ. 149 της 17/29 Σεπτ. 1936 (ΦΕΚ Α' 426) Περί καταβολής εν τη αλλοδαπή εις συνάλλαγμα των υπέρ του Ν.Α.Τ. και των Ταμείων Προνοίας εργατών θαλάσσης δικαιωμάτων και περί καθορισμού τρόπου αποστολής χρηματικών εμβασμάτων εκ της αλλοδαπής υπό εργατών θαλάσσης εν γένει. Άρθρ.1.-Από της ισχύος του παρόντος αι πάσης φύσεως εις δραχμάς εισφοραί, τέλη και δικαιώματα προς το Ναυτικόν Απομαχικόν Ταμείον και τα Ταμεία Προνοίας αξιωματικών και κατωτέρων Πληρωμάτων του Εμπορικού Ναυτικού, αι βαρύνουσαι τους πλοιοκτήτας και εργάτας θαλάσσης εν γένει, καταβάλλονται εν τη αλλοδαπή εις συνάλλαγμα δι' επιταγής οπισθογραφουμένης εις διαταγήν της Τραπέζης της Ελλάδος και επί τη εκάστοτε κατά τη ημέραν της πληρωμής ισοτιμία αυτού προς την δραχμήν. Άρθρ.2.-Εν ουδεμά περιπτώσει εισφοραί, δικαιώματα και τέλη υπέρ των περί ων το προηγούμενον άρθρον Ταμείων, απαιτηταί εν τη αλλοδαπή, επιτρέπεται να καταβάλλωνται εν Ελλάδι εις δραχμάς, των τοιούτων υποχρεώσεων εξοφλουμένων και εν Ελλάδι δι' εισαγομένου εκ της αλλοδαπής συναλλάγματος, πληρωτέου κατά τα εν τω προηγουμένω άρθρω οριζόμενα. Άρθρ.3.-Πάσα είτε υπό τύπον προκαταβολής είτε προς τμηματικήν ή ολοσχερή εξόφλησιν δεδουλευμένων μισθών πληρωμή εις εργάτην θαλάσσης εν τη αλλοδαπή δέον να ενεργήται ενώπιον Ελληνικής Προξενικής Αρχής, εξαιρέσει της περιπτώσεως καθ' ην ο εργάτης θαλάσσης πρόκειται ν' απολυθή του πλοίου, δεν εδρεύει δε εις τον λιμένα της απολύσεως τοιαύτη αρχή. Άρθρ.4.-"1.Η υπό των πληρωμάτων των Ελληνικών εμπορικών πλοίων αποστολή εκ της αλλοδαπής χρηματικών εμβασμάτων εις πρόσωπα διαμένοντα εν Ελλάδι, ενεργείται υποχρεωτικώς μέσω του πλοιάρχου του πλοίου εφ' ου υπηρετεί ο προτιθέμενος ν' αποστείλη το έμβασμα εργάτης θαλάσσης. Τα κατ' εντολήν των πληρωμάτων εμβάσματα ταύτα δέον προ πάσης πληρωμής αυτών εν Ελλάδι να καλύπτωνται δι' εισαγωγής εκ της αλλοδαπής αντιστοίχου συναλλάγματος. 2.Δια Β.Δ/τος εκδιδομένου προτάσει του επί της Εμπορικής Ναυτιλίας Υφυπουργού ορισθήσεται ο τρόπος της αποστολής των εμβασμάτων ως και πάσα άλλη λεπτομέρεια αναγκαία δια την εφαρμογήν του παρόντος άρθρου". Το άρθρ. 4 αντικατεστάθη ως άνω δια του Α.Ν. 502/1937, ούτινος η ισχύς ήρξατο από της δημοσιεύσεως αυτού. Άρθρ.5.-1.Διά Δ/τος, εκδιδομένου, προτάσει του Υφυπουργού της Εμπορικής Ναυτιλίας μετά γνώμην του Συμβουλίου Εμπορικού Ναυτικού δύναται να επιβληθή η υποχρέωσις, όπως τμήμα του εις ξένον νόμισμα συμπεφωνημένου μηνιαίου ή κατ' αποκοπήν μισθού των επί Ελληνικών πλοίων υπηρετούντων Ελλήνων εργατών θαλάσσης εν γένει, μη δυνάμενον να υπερβή τα τρία τέταρτα αυτού, πληρώνηται, καθ' ον τρόπον δια του αυτού Δ/τος θέλει ορισθή, εν Ελλάδι εις πρόσωπα, υποδεικνυόμενα υπό του δικαιούχου ή κατατίθηται επ' ονόματι αυτού εις το Ναυτικόν Απομαχικόν Ταμείον ή τα Ταχυδρομικά Ταμιευτήρια είτε εις τινα των εν Ελλάδι ανεγνωρισμένων Τραπεζών. 2.Εις την κατά την προηγουμένην παράγραφον υποχρέωσιν δεν υπόκεινται οι μονίμως και οικογενειακώς εγκατεστημένοι εν τη αλλοδαπή Έλληνες εργάται θαλάσσης. Άρθρ.6.-1.Οι παραβάται των διατάξεων του παρόντος Νόμου και των εις εκτέλεσιν αυτού εκδοθησομένων Δ/των διώκονται αυτεπαγγέλτως, εισαγόμενοι δε δι' απ' ευθείας κλήσεως και μετά προανάκρισιν, ενεργουμένην υπό της διαπιστωσάσης την παράβασιν Λιμενικής ή Προξενικής Αρχής, είτε οιουδήποτε άλλου αρμοδίου ανακριτικού υπαλλήλου τιμωρούνται με φυλάκισιν τουλάχιστον τριών μηνών και με χρηματικήν ποινήν ουχί ελάσσονα του ποσού της παρά τας διατάξεις του παρόντος ενεργηθείσης πράξεως, ουδ' ανωτέραν του πενταπλασίου αυτού. (Μετά την σελ. 98) Σελ. 98,11 Τεύχος 497-Σελ. 13 .189. Ναυτιλιακό Συνάλλαγμα 26.Γ.ε.1 2.Εν περιπτώσει υποτροπής το κατώτατον όριον φυλακίσεως αναβιβάζεται εις το διπλάσιον, επί δε των χρηματικών ποινών το κατώτατον και ανώτατον όριον τούτων διπλασιάζεται. 3.Η κατά των αποφάσεων επί των παραβάσεων τούτων έφεσις δεν έχει ανασταλτικήν δύναμιν εκτός εάν ειδικώς ορίση ούτω το εκδόν την απόφασιν δικαστήριον. 4.Αι περί μετατροπής της ποινής διατάξεις αργούσι. 5.Ανεξαρτήτως της ποινικής διώξεως δύναται να διωχθή και πειθαρχικώς ο παραβάτης εργάτης θαλάσσης, εφαρμοζομένων κατ' αυτού των περί στερήσεως του διπλώματος ή αδείας ασκήσεως του ναυτικού επαγγέλματος διατάξεων του Ποινικού και Πειθαρχικού Κώδικος του Εμπορικού Ναυτικού. Άρθρ.7.-Εν τη εννοία του παρόντος Νόμου θεωρείται ως εργάτης θαλάσσης παν πρόσωπον οιουδήποτε βαθμού και ειδικότητος αμφοτέρων των φύλων, Ελληνικής ιθαγενείας, υπηρετούν επί Ελληνικού εμπορικού πλοίου. Άρθρ.8.-Η ισχύς του παρόντος άρχεται από 1ης Νοεμ. 1936, πλην των διατάξεων των άρθρ. 3 και 4 ων η έναρξις της ισχύος ορισθήσεται δια Δ/τος, εκδιδομένου προτάσει του επί της Εμπορικής Ναυτιλίας Υφυπουργού. 